Slovenska Bistrica, 17. 6. 2020

##### HIGIENSKA NAVODILA za DIJAKE

##### za preprečevanje okužbe s Covid-19

Pojav novega koronavirusa pomeni dodatno tveganje v življenju in pred nas postavlja potrebo po prilagojenem vedenju.

Prisotnost v šoli zahteva od vseh udeležencev odgovorno vedenje in dosledno upoštevanje navodil, ki preprečujejo širjenje virusa in omogočajo varen pouk tako za dijake kot učitelje.

Osnovno vodilo ostaja, da pridejo v šolo samo zdravi dijaki in zaposleni.

###### Splošni higienski ukrepi in zaščitna oprema

* V šolske prostore vstopamo posamično (vzdržujemo medosebno varnostno razdaljo najmanj 1,5 do 5 metra).
* Ob vstopu v šolo si razkužimo roke in nadenemo masko (oboje na voljo v šoli).
* Ob ustrezni medosebni varnostni razdalji masko odložimo v svojo vrečko.
* Pozorni smo na vsa higienska navodila (infografiko) na komunikacijah in v učilnicah šole.
* Potrebno je redno in temeljito umivanje rok z milom in vodo oziroma razkuževanje z namenskim razkužilom za roke.
* Upoštevamo pravila higiene kašlja (preden zakašljamo/kihnemo, si pokrijemo usta in nos s papirnatim robčkom ali zakašljamo/kihnemo v zgornji del rokava). Papirnat robček po vsaki uporabi odvržemo med odpadke in si nato umijemo roke z milom ter vodo.
* Ne dotikajmo se obraza (oči, nosu in ust) z nečistimi/neumitimi rokami.
* Smer gibanja poteka po desni strani.
* Ne prehajamo med učilnicami.
* Redno zračimo prostore (v vsakem odmoru).
* Priporočamo, da so vrata, kjer je večja frekvenca, odprta na stežaj, da je čim manj dotikanja kljuk.

**Prihod v šolo in odhod**

* NIJZ priporoča peš hojo, kolesarjenje, tudi individualni prevoz s strani staršev (brezzdruževanja dijakov!).
* Pri uporabi javnega prevoza je potrebno upoštevati navodila za izvajalce javnih prevozov.

Starši, prijatelji in ostali spremljevalci ne hodijo v prostore šole.

* Ob odhodu oddelki ločeno izpraznite garderobe in vratca pustite odprta.
* Pri odhodu iz šole si ponovno razkužite roke, izstopate posamično v predpisani razdalji.
* V okolici šole je odsvetovano zadrževanje oziroma druženje v skupinah.

Mag. Iva Pučnik Ozimič,

ravnateljica